KTC มอบรางวัลพิเศษแก่ผู้โชคดี
KTC มอบรางวัลพิเศษแก่ผู้โชคดีที่ได้รับรางวัลจากฮ่องกงดิสนีย์แลนด์ ณ อาคารสมัชชาวาณิช 2 สุขุมวิท 33 เมื่อเร็วๆ นี้
3 เม.ย. 2561

บริษัท บัตรกรุงไทย จำกัด (มหาชน) หรือ KTC โดยนางสาวณิชาภัทร แสงวัฒนะกุล (กลางขวา) ผู้จัดการ – การตลาดเพื่อการท่องเที่ยวและสันทนาการ และนางสาวเยาว์สิริ รุ่งเรืองยรรยง (กลางซ้าย) ผู้จัดการฝ่ายขายอาวุโส ฮ่องกงดิสนีย์แลนด์ประจำประเทศไทย ร่วมกันมอบรางวัลให้แก่ผู้โชคดีที่ใช้จ่ายผ่านบัตรเครดิตเคทีซี ในการจองแพ็คเกจท่องเที่ยวหรือผลิตภัณฑ์ของฮ่องกงดิสนีย์แลนด์ ในงานมหกรรมเที่ยวทั่วไทย ไปทั่วโลก ครั้งที่ 21 ที่ผ่านมา
โดยมีตัวแทนของนางอภิฤดี เลิศวัฒนาพร (กลาง) ผู้โชคดีที่ได้รับรางวัลที่ 1 “แกรนด์ ฮ่องกงดิสนีย์แลนด์: เพลย์ ช้อป ไดน์ แอนด์ สเตย์” บริการนำชมพิเศษจากฮ่องกงดิสนีย์แลนด์ พร้อมรับสิทธิพิเศษมากมาย อาทิ ทางด่วนผ่านเข้าเครื่องเล่นโดยไม่ต้องต่อคิว พื้นที่พิเศษในการชมพาเหรดดิสนีย์ พร้อมอาหารมื้อพิเศษสำหรับครอบครัวที่โรงแรมฮ่องกงดิสนีย์แลนด์ มูลค่ากว่า 42,000 บาท
​ทั้งนี้ มีผู้โชคดีจากแคมเปญฯ​ ดังกล่าว​อีก 15 ท่าน ร่วมรับรางวัล ณ อาคารสมัชชาวาณิช 2 สุขุมวิท 33 เมื่อเร็วๆ นี้